অপস্বৈরশাসক

থাম্ব|কিলিং নো মার্ডার, প্রচ্ছদ পৃষ্ঠা, অলিভার ক্রমওয়েলকে হত্যার ঘটনাকে অনুপ্রাণিত এবং ন্যায়সঙ্গত করার জন্য লেখা ১৭শ শতকের ইংরেজি পুস্তিকাটির ১৮শ শতকের পুনর্মুদ্রণ

অপস্বৈরশাসক বা জালিম বলতে একজন পরম শাসক বা স্বৈরশাসককে বোঝায়, যে আইনের ঊর্ধ্বে অবস্থান করে, বা যে একজন বৈধ শাসকের সার্বভৌমত্ব  জবরদখল করেছে।  অপস্বৈরশাসকেরা প্রায়শই নিষ্ঠুর, নির্দয় ও নির্মম দমনমূলক উপায় অবলম্বন করে তাদের ক্ষমতা ধরে রাখে।Compare:  অপস্বৈশাসক শাসিত রাষ্ট্রব্যবস্থাকে অপস্বৈরশাসন বা অপস্বৈরতন্ত্র বা জালিম শাসন (Tyranny) বলে। অপস্বৈরশাসকের ইংরেজি পরিভাষা "টাইর‍্যান্ট" (Tyrant), যার মূল গ্রিক শব্দটির অর্থ ছিল একজন পরম সার্বভৌম শাসক যিনি সাংবিধানিক অধিকার ছাড়াই ক্ষমতায় আরোহণ করেন। তবে প্রাচীন এবং প্রাথমিক ধ্রুপদী যুগের গ্রিসে এই শব্দটির একটি নিরপেক্ষ অর্থ ছিল। তা স্বত্ত্বেও গ্রিক দার্শনিক প্লেটো (প্লাতোস) তিরান্নোস (tyrannos)-কে সরকারের একটি নেতিবাচক রূপ হিসেবে দেখতেন ও রাজনীতিতে দর্শনে নির্ণায়ক প্রভাব ফেলার কারণে তিনি তিরান্নোস-কে "রাষ্ট্রের চতুর্থ এবং নিকৃষ্টতম ব্যাধি" বলে মনে করতেন। 

দার্শনিক প্লেটো (প্লাতোস) ও অ্যারিস্টটল (আরিস্তোতলেস) একজন অপস্বৈরশাসককে এমন একজন ব্যক্তি হিসেবে সংজ্ঞায়িত করেছেন, যে আইন ছাড়াই শাসন করার পাশাপাশি তার নিজ জনগণ ও অন্য জাতির জনগণের বিরুদ্ধে চরম ও নিষ্ঠুর পদ্ধতি ব্যবহার করে। ফরাসি বিশ্বকোষ অঁসিক্লোপেদি-তে এই শব্দটিকে সার্বভৌম ক্ষমতা জবরদখলকারী হিসেবে সংজ্ঞায়িত করা হয়েছে, যেখানে প্রজারা "আইনের পরিবর্তে" একজন অপস্বৈরশাসকের "আবেগ এবং অন্যায্য আকাঙ্ক্ষার শিকার" হয়।Compare:  খ্রিস্টপূর্ব পঞ্চম এবং চতুর্থ শতাব্দীর শেষের দিকে, বিশেষ করে সিসিলিতে এক নতুন ধরনের অপস্বৈরশাসকের উদ্ভব হয়েছিল, যার পেছনে সামরিক বাহিনীর সমর্থন ছিল ।

বিভিন্ন ধরনের সরকারের উপর অপস্বৈরশাসনের অভিযোগ প্রয়োগ করা যেতে পারে:

 একক ব্যক্তিশাসিত সরকার (স্বৈরতন্ত্র)
 সংখ্যালঘু গোষ্ঠীশাসিত সরকার (গোষ্ঠীশাসনতন্ত্র, সংখ্যালঘুর স্বৈরাচার)
 সংখ্যাগরিষ্ঠ গোষ্ঠীশাসিত সরকার (গণতন্ত্র, সংখ্যাগরিষ্ঠের স্বৈরাচার)

 আরও দেখুন 
 মহামিথ্যা
 যথেচ্ছাচারী স্বৈরতন্ত্র
 একনায়ক
 একনায়কতন্ত্র
 অপস্বৈরতন্ত্রের দূরবর্তী ঘাঁটি
 রাজনৈতিক দমন
 রাষ্ট্রীয় সন্ত্রাসবাদ
 অপস্বৈরশাসক হত্যা

 তথ্যসূত্র 

 বহিঃসংযোগ 

 Tyrant by Jona Lendering at livius.org.
 Loretana de Libero, Die archaische Tyrannis Bryn Mawr Classical Review
 Victor Parker, A History of Greece, 1300 to 30 BC (chapter 7)

বিষয়শ্রেণী:রাজনৈতিক পরিভাষা
বিষয়শ্রেণী:রাজতন্ত্র
বিষয়শ্রেণী:কর্তৃত্বমূলক পদ
বিষয়শ্রেণী:একনায়কতন্ত্র
বিষয়শ্রেণী:প্রাচীন গ্রিক সরকার
বিষয়শ্রেণী:প্রাচীন গ্রিক উপাধি
বিষয়শ্রেণী:স্বৈরতন্ত্র
বিষয়শ্রেণী:প্রাচীন রোমান সরকার
বিষয়শ্রেণী:প্রাচীন গ্রিক অপস্বৈরশাসক